ข้อบังคับมหาวิทยาลัยอุบลราชธานี ว่าด้วยคุณสมบัติและการสรรหานายกสภามหาวิทยาลัย พ.ศ. 2533
ข้อบังคับมหาวิทยาลัยอุบลราชธานี
ข้อบังคับมหาวิทยาลัยอุบลราชธานี
ว่าด้วยคุณสมบัติและการสรรหานายกสภามหาวิทยาลัย
พ.ศ.
2533
----------

โดยที่เป็นการสมควรออกข้อบังคับว่าด้วยคุณสมบัติและการสรรหานายกสภามหาวิทยาลัย

อาศัยอำนาจตามความในมาตรา 12 วรรคสาม มาตรา 15 (]2) และมาตรา 36 แห่งพระราช
บัญญัติมหาวิทยาลัยอุบลราชธานี พ.ศ. 2533
สภามหาวิทยาลัยอุบลราชธานี จึงออกข้อบังคับไว้ดังต่อไปนี้

ข้อ 1 ข้อบังคับนี้เรียกว่า `ข้อบังคับมหาวิทยาลัยอุบลราชธานีว่าด้วยคุณสมบัติและการสรรหานายก
สภามหาวิทยาลัย พ.ศ. 2533'

ข้อ 2 ให้ใช้ข้อบังคับนี้ในวันที่กำหนดตามประกาศทบวงมหาวิทยาลัย

ข้อ 3 คุณสมบัติของนายกสภามหาวิทยาลัยมีดังต่อไปนี้
 (1)
เป็นผู้ทรงคุณวุฒิและทรงคุณธรรม เป็นที่ยอมรับในสังคม
 (2)
เป็นผู้ที่สามารถอุทิศเวลาให้แก่งานของสภามหาวิทยาลัยได้ตามสมควร
 (3)
ไม่เป็นข้าราชการหรือลูกจ้างของมหาวิทยาลัยอุบลราชธานี

ข้อ 4
ในกรณีที่วาระการดำรงตำแหน่งนายกสภามหาวิทยาลัยเหลือเวลาไม่น้อยกว่าเก้าสิบวัน
หรือ
นายกสภามหาวิทยาลัยพ้นจากตำแหน่งก่อนครบวาระ
ให้สภามหาวิทยาลัยแต่งตั้งคณะกรรมการขึ้นคณะหนึ่ง
เรียกว่า `คณะกรรมการสรรหานายกสภามหาวิทยาลัย' ประกอบด้วย
 (1)
อุปนายกสภามหาวิทยาลัย เป็นประธานกรรมการ
 (2)
กรรมการสภามหาวิทยาลัยสองคน ซึ่งเลือกจากผู้ดำรงตำแหน่งอธิการบดี รองอธิการบดี
คณบดี
ผู้อำนวยการวิทยาลัย ผู้อำนวยการสถาบัน ผู้อำนวยการสำนัก ผู้อำนวยการศูนย์
หรือหัวหน้า
หน่วยงานที่เรียกชื่ออย่างอื่นที่มีฐานะเทียบเท่าคณะ
เป็นกรรมการ
 (3)
กรรมการสภามหาวิทยาลัยสองคน ซึ่งเลือกจากผู้ดำรงตำแหน่งประธานสภาอาจารย์
มหาวิทยาลัย และผู้ดำรงตำแหน่งทางวิชาการตั้งแต่รองศาสตราจารย์ขึ้นไป
ซึ่งมิได้ดำรงตำแหน่งตามข้อ
4 (2) เป็นกรรมการ
 (4)
กรรมการสภามหาวิทยาลัยสองคน ซึ่งเลือกจากผู้ดำรงตำแหน่งประธานกรรมการส่ง
เสริมกิจการมหาวิทยาลัย
และกรรมการสภามหาวิทยาลัยผู้ทรงคุณวุฒิเป็นกรรมการ

ให้สภามหาวิทยาลัยแต่งตั้งผู้ที่เห็นสมควรหนึ่งคน เป็นเลขานุการ

ข้อ 5 ให้คณะกรรมการสรรหานายกสภามหาวิทยาลัย
มีหน้าที่ดำเนินการสรรหาบุคคลผู้มีคุณสมบัติ
ตามข้อ 3 จำนวนไม่เกินสามคน
พร้อมทั้งจัดทำประวัติและผลงานของบุคคลดังกล่าวโดยย่อและเสนอต่อ
สภามหาวิทยาลัยเพื่อพิจารณาโดยเรียงลำดับชื่อตามตัวอักษร

ในกรณีที่กรรมการสรรหานายกสภามหาวิทยาลัยตามข้อ 4
พ้นจากตำแหน่งในระหว่างที่การ
สรรหานายกสภามหาวิทยาลัยยังไม่แล้วเสร็จ
ให้ผู้ซึ่งพ้นจากตำแหน่งดังกล่าวยังคงปฏิบัติหน้าที่ต่อไปจน
กว่าการสรรหานายกสภามหาวิทยาลัยจะเสร็จสิ้น

ข้อ 6 ในการสรรหานายกสภามหาวิทยาลัยครั้งแรก ให้สภามหาวิทยาลัย ตามมาตรา 55
แห่ง
พระราชบัญญัติมหาวิทยาลัยอุบลราชธานี พ.ศ. 2533
ประชุมเพื่อพิจารณาเลือกบุคคลผู้ที่มีคุณสมบัติตามข้อ
3 เพื่อทรงพระกรุณาโปรดเกล้าฯ
แต่งตั้งเป็นนายกสภามหาวิทยาลัย

ข้อ 7 ให้นายกสภามหาวิทยาลัยรักษาการตามข้อบังคับนี้


ประกาศ ณ วันที่ 13 ธันวาคม พ.ศ. 2533

อนุวรรตน์ วัฒนพงศ์ศิริ

รัฐมนตรีว่าการทบวงมหาวิทยาลัย

นายกสภามหาวิทยาลัยอุบลราชธานี